בולאט אוקוג'אבה

בולאט אוקוג'אבה (ברוסית: Булат Окуджава, בגאורגית: ბულატ ოკუჯავა;‏ 9 במאי 1924 – 12 ביוני 1997) היה משורר, מלחין, זמר, וסופר סובייטי בשפה הרוסית ממוצא גאורגי-ארמני. כתב יותר 200 שירים שבהם חיבר את המילים ואת הלחן. בולאט אוקוג'אבה נולד במוסקבה, בירת ברית המועצות, למשפחת פעילים במנגנון המפלגה הקומוניסטית. אביו, שלווה אוֹקוּגַ'אבָה (ოკუჯავა), היה ממוצא גאורגי, ואימו ממוצא ארמני. זמן קצר לאחר הולדת הבן נשלח אביו לאזור הרי הקווקז ואימו המשיכה לעבוד במנגנון המפלגתי במוסקבה. בתחילת שנות ה-30 התבססה המשפחה בעיר טביליסי (גאורגיה), אך לאור חילוקי דעות בין אביו לבין לברנטי בריה, אביו הועבר לאזור הרי אורל והמשיך שם בעבודה במנגנון המפלגתי. בשנת 1937, במהלך הטיהורים הגדולים הוא נעצר ולא חזר מהכלא; אמו נעצרה ושוחררה רק בשנת 1955. בולאט אוקוג'אבה הנער חזר עם סבתו למוסקבה, ובשנת 1940 הם עברו לטביליסי. באפריל 1942 התנדב אוקוג'אבה לצבא האדום. הוא הוצב ביחידה קרבית, נפצע, ולאחר החלמתו השתתף בקרבות עד סוף המלחמה. בשנת 1946 התקבל ללימודים באוניברסיטת טביליסי וסיים אותה בשנת 1950. הוא החל לעבוד כמורה בכפר במחוז קלוגה. בשנת 1956 פגש כמה משוררים, ולאחר שקיבל מהם ביקורת חיובית לשיריו, עבר לעיר קלוגה. בעיתון המקומי בעיר זו התפרסמו כמה משיריו. בשנת 1956 פרסם לראשונה ספר שירים. בשנת 1959 חזר אוקוג'אבה למוסקבה. באותה שנה הוא התחיל לשיר את שיריו בליווי נגינה בגיטרה וזכה בפופולריות רבה. לפרנסתו עבד כעורך בהוצאה לאור, ואחר כך היה אחראי על מדור השירה בעיתון "ליטרטורניה גזטה" ("העיתון הספרותי"). בשנת 1961 ארגנו הופעה ראשונה שלו לקהל הרחב בעיר חרקוב. ב-1962 הוא התקבל לארגון המשוררים הסובייטי. באותה שנה הצטלם לראשונה בסרט בו הוא שר בעצמו את אחד משיריו. במהלך שנות ה-60 וה-70 כתב מספר רב של שירים ששולבו בסרטים שונים לרבות "תחנת רכבת בלרוסקי", "כובע קש", "השמש הלבנה של המדבר" ועוד. במהלך שנות ה-70 שיריו הוקלטו והופיעו על תקליטים. במקביל הוקלטו שיריו בקלטות וקיבלו תפוצה רחבה. שירים רבים שלו הולחנו על ידי המלחין איסאק שוורץ ושולבו בסרטים. אוקוג'אבה כתב מספר ספרים, שהראשון שבהם היה ספר אוטוביוגרפי שפורסם בשנת 1961. עם תחילת הפרסטרויקה החל אוקוג'אבה בפעילות ציבורית רחבה. היה תומך נלהב של השינויים והפעילות של בוריס ילצין. בשנת 1989 הוא הקים את הסניף הרוסי של ארגון הסופרים הבינלאומי. במהלך שנות ה-80 הופיע אוקוג'אבה רבות ברחבי רוסיה, ארצות הברית, קנדה, גרמניה וישראל. רבים משיריו תורגמו לעברית על ידי ד"ר גנאדי גונטר. ההופעה האחרונה שלו נערכה בפריז בקיץ 1995. בשנת 1991 הוענק לבולאט אוקוג'אבה פרס רוסיה. הוא נפטר ב-12 ביוני 1997 בבית חולים צבאי בקרבת פריז, ונטמן במוסקבה. אנדרטה לבולאט אוקוג'אבה (רו'), בפינת רחוב ארבאט, במרכז מוסקבה. פרוטומה של בולאט אוקוג'אבה, בשדרת הידוענים בעיר קיילצה, שבפולין. בול דואר רוסי לכבוד בולאט אוקוג'אבה מדיה וקבצים בנושא בולאט אוקוג'אבה בוויקישיתוף בולאט אוקוג'אבה, סרטונים בערוץ היוטיוב בולאט אוקוג'אבה, במסד הנתונים הקולנועיים IMDb (באנגלית) בולאט אוקוג'אבה, באתר AllMovie (באנגלית) בולאט אוקוג'אבה, במסד הנתונים הקולנועיים KinoPoisk (ברוסית) בולאט אוקוג'אבה, באתר אפל מיוזיק (באנגלית) בולאט אוקוג'אבה, באתר ספוטיפיי בולאט אוקוג'אבה, באתר AllMusic (באנגלית) בולאט אוקוג'אבה, באתר MusicBrainz (באנגלית) בולאט אוקוג'אבה, באתר Yandex.Music (ברוסית) בולאט אוקוג'אבה, באתר Discogs (באנגלית) בולאט אוקוג'אבה, באתר Genius בולאט אוקוג'אבה, דף שער בספרייה הלאומית בולאט אוקוג'אבה, באתר SecondHandSongs אתר לזכרו עם שיריו וקורות חיים אתר מוזיאון לזכרו יצירות של בולאט אוקוג'אבה בספרייה ממוחשבת שיר של אוקוג'אבה בעברית, סרטון באתר יוטיוב שירים בביצוע של בולאט אוקוג'אבה סוכן חשאי בעקבות טולסטוי, דבר, 2 בנובמבר 1973 בולאט אקוג'אבה, שני שירים, על המשמר, 19 בפברואר 1965 אוקוג'אבה בצרפתית, דבר, 17 בנובמבר 1972 דוד טברסקי, ‏עד השיר האחרון: מתכנת מחיפה הציל את יצירתו של בולאט אוקוג'אבה, אחד המוזיקאים האהובים ביותר בברה"מ, באתר דבר העובדים בארץ ישראל, 10 באוקטובר 2020 בולאט אוקוג'אבה, באתר "Find a Grave" (באנגלית)